1  INNLEDNING

Finn Berg, som er vår pasient, er en aktiv pensjonist på 75 år. Han har pådratt seg en smittsom mage/tarm infeksjon etter en sydentur. På grunn av dehydrering blir han innlagt på sykehus. Smittefaren fører til at pasienten må ligge på enerom, noe han synes er lite hyggelig. Det er gjort observasjoner som viser at huden til Finn Berg er rød og sår bak. Han har også hudavskalling mellom tærne, som kan ligne fotsopp. Kameraten til Berg ringer sykehuset for å bli informert om sykdommen, og om det er smittefare. Etter en uke har diareen avtatt og han klarer å få i seg mat og drikke. En sykepleierstudent finner Berg halvsittende i sengen,   tilsynelatende livløs.

Dette er vårt utgangspunkt for denne oppgaven. Vi skal analysere og vurdere behovet for sykepleie. Videre skal vi foreslå og begrunne aktuelle sykepleietiltak. For hvert problem vi har vurdert, har vi sett det som naturlig å ta med en del generelle faktaopplysninger om temaet. 

